Angel Di Maria fil-mira ta' Tottenham Hotspur Il-midfielder ta' Paris Saint-Germain, Angel Di Maria, qed jitqies bħala mira potenzjali ta' trasferiment għal Tottenham Hotspur. Matul it-tieqa tat-trasferimenti ta' Jannar, il-ġganti Franċiżi ġew marbuta mal-firma tal-playmaker ta' Spurs Dele Alli, li jingħad li huwa ħerqan li jmur jilgħab fil-Parc des Princes. Jingħad li Spurs għamlu l-ewwel kuntatt mal-player internazzjonali tal-Arġentina biex jivvalutaw jekk l-ex midfielder ta' Manchester United ikunx interessat f'ritorn lejn l-Ingilterra. Il-player ta' 32 sena kien regolari għal PSG dan l-istaġun, u skorja tliet goals u provda tmien assists f'21 ħarġa fil-Ligue 1 u fiċ-Champions League.